**Zmluva o prevádzke dopravného prostriedku**

**pre časť č. 2**

podľa § 638 ods. 1 a nasl. zákona č. 513/1991 Z. z. Obchodného zákonníka v znení neskorších predpisov

číslo objednávateľa: číslo poskytovateľa:

**na výkon zimnej služby v sezóne 2021/202****2“** (ďalej iba „služba“ )

(ďalej len „Zmluva") medzi týmito zmluvnými stranami:

**Objednávateľ : Banskobystrická regionálna správa ciest, a. s.**

Sídlo: Majerská cesta 94, 974 96 Banská Bystrica

Právna forma: Akciová spoločnosť, zapísaná v Obchodnom registri

Okresného súdu Banská Bystrica, Oddiel: Sa, Vložka č.: 909/S

Zastúpená: Mgr. Ján Havran, predseda predstavenstva

Mgr. Nikoleta Oktavcová, podpredseda predstavenstva

kontaktná osoba: Ing. Tomáš Maňúr, prevádzkový riaditeľ

IČO: 36 836 567

DIČ: 2022451189

IČ DPH: SK 2022451189

Bankové spojenie: VÚB a. s., pobočka Banská Bystrica

IBAN: SK82 0200 0000 0021 8394 4256

Č. telefónu: +421 48 414 27 61

Č. faxu: +421 48 472 73 65

E-mail : [sekretariat@bbrsc.sk](mailto:sekretariat@bbrsc.sk), tomas.manur@bbrsc.sk

(ďalej iba „Objednávateľ“ v príslušnom gramatickom tvare)

**Prevádzkovateľ:**

Sídlo:

Právna forma:

Zastúpená:

Osoby oprávnené konať v

mene Poskytovateľa:

IČO:

DIČ:

IČ DPH:

Bankové spojenie:

IBAN:

Č. telefónu:

Č. faxu:

E-mail:

(ďalej iba „prevádzkovateľ“ v príslušnom gramatickom tvare a spolu s objednávateľom ďalej iba „zmluvné strany“ v príslušnom gramatickom tvare).

**Preambula**

1. Prevádzkovateľ vyhlasuje, že je obchodnou spoločnosťou/podnikateľom s právnou subjektivitou, ktorej predmetom podnikania je činnosť v rozsahu požadovanom súťažnými podmienkami verejnej obchodnej súťaže, teda spĺňa podmienku odbornej spôsobilosti po materiálnej, technickej, technologickej i personálnej stránke, na poskytnutie služby v zmysle na predmet Zmluvy sa vzťahujúcich platných všeobecne záväzných právnych predpisov a technických noriem Slovenskej republiky a Európskej únie, spĺňa podmienky zákona č. 315/2016 Z. z. o registri partnerov verejného sektora a o zmene a doplnení niektorých zákonov a je oprávnený túto Zmluvu uzavrieť a naplniť účel Zmluvy.
2. Prevádzkovateľ je povinný pri plnení predmetu Zmluvy dodržiavať všetky platné všeobecne záväzné právne predpisy a technické normy Slovenskej republiky a Európskej únie vzťahujúce sa na predmet Zmluvy.
3. Prevádzkovateľ berie na vedomie, že v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov, nakoľko nie je subjektom verejnej správy a zároveň, na základe tejto Zmluvy prijíma alebo bude prijímať finančné prostriedky uvedené v § 2 ods. 1 písm. a/ bod 1. tohto zákona, preto, ak spĺňa podmienky na zápis do registra partnerov verejného sektora ako účastník Zmluvy podľa § 2 ods. 1 písm. d/ tohto zákona a k času podpisu Zmluvy nezabezpečil svoj zápis do registra podľa tohto zákona, Objednávateľ ako účastník Zmluvy, ktorý poskytuje finančné prostriedky podľa § 2 ods. 1 písm. a/ prvého bodu tohto zákona nie je v omeškaní, ak z tohto dôvodu neplní, čo mu ukladá táto Zmluva, pričom Objednávateľ má tiež právo odstúpiť od tejto Zmluvy bez nároku Prevádzkovateľa na plnenie titulom ceny služby.
4. Prevádzkovateľ berie na vedomie, že pri realizácii predmetu Zmluvy prostredníctvom subdodávateľov (ďalej aj iba „subdodávka“ ) zodpovedá Prevádzkovateľ tak, ako keby službu, resp. jej časť realizoval sám. Prevádzkovateľ je povinný oznámiť objednávateľovi akékoľvek zmeny týkajúce sa subdodávok.
5. Prevádzkovateľ vyhlasuje, že pred uzavretím Zmluvy dostatočne zvážil a s vynaložením odbornej starostlivosti a všetkého úsilia posúdil do úvahy prichádzajúce riziká spojené s poskytovaním služby, v cenovej ponuke vzal do úvahy rozsah materiálov, prác, služieb potrebných na poskytovanie služby ako celku a nákladov na takéto materiály, práce a služby (najmä pohonné látky, transport vozidiel, náklady na pracovníkov - odborne spôsobilé osoby posádky vozidla, náklady na ochranné osobné pomôcky, na všetky bezpečnostné opatrenia do doby riadneho dodania služby objednávateľovi, ako aj všetky ostatné náklady súvisiace s poskytovaním služby) a tieto zahrnul do ceny za predmet Zmluvy.

**I**

**Predmet zmluvy**

1. Predmetom tejto zmluvy je záväzok prevádzkovateľa prostredníctvom

* kolesového nakladača v počte 1 ks, s pohonom 4 x 4 s čelnou nakladacou lopatou a výkonom motora minimálne 70 kW ( ďalej iba „nakladač“ alebo vozidlo ) a,
* kvalifikovanej obsluhy nakladača (ďalej aj „posádka“),
* v priebehu predpokladanej doby od 01.12.2021 do 31.03.2022,
* pre okres Revúca – stredisko Jelšava, skládka posypového materiálu Muráň,

vykonať služby spojené s nakládkou posypového materiálu a prácami súvisiacimi s úpravou skládky a zimnou údržbou areálu v rozsahu podľa prílohy č. 2 k zmluve, a to podľa určenia objednávateľa, podľa potreby a požiadaviek objednávateľa, v súlade s podmienkami vyhláseného verejného obstarávania postupom zákazky s nízkou hodnotou a ponukou poskytovateľa predloženou v rámci verejného obstarávania (ďalej len „predmet zmluvy“ alebo „výkon služby“).

1. Cenová ponuka z verejného obstarávania (ďalej len „VO“) prevádzkovateľa je premietnutá do prílohy č. 1, ako súčasť tejto zmluvy.
2. Predpokladané objemy poskytovaných služieb nie sú pre zmluvné strany záväzné, sú len orientačné a objednávateľ si vyhradzuje právo znížiť alebo zvýšiť objem poskytovaných služieb podľa svojej potreby nezávislej od jeho vôle vyplývajúcej z poveternostných podmienok v priebehu trvania tejto zmluvy v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“).
3. Poskytovateľ sa zaväzuje plniť povinnosti podľa tejto zmluvy v nepretržitej pohotovostnej službe 24 hodín v plnom rozsahu podľa prílohy č. 2 k zmluve.
4. Prevádzkovateľ sa zaväzuje vykonávať predmet zmluvy riadne a včas, vo vlastnom mene, na vlastné náklady a na vlastnú zodpovednosť.
5. Prevádzkovateľ je povinný pri výkone služby dodržiavať predpisy a opatrenia na zabezpečenie bezpečnosti a ochrany zdravia pri práci vyplývajúce z povahy poskytovaných služieb. Za ich prípadné porušenie v miestach poskytovania služieb zodpovedá poskytovateľ v plnom rozsahu.
6. Prevádzkovateľ je povinný zabezpečiť kompletnú prevádzku vozidla, vybaviť vozidlo spôsobilou a kvalifikovanou posádkou, pohonnými látkami a ďalšími vecami potrebnými na zabezpečenie dohodnutého predmetu zmluvy.
7. Prevádzkovateľ je povinný zabezpečiť, aby vozidlo bolo spôsobilé na cesty, použiteľný a spôsobilý na prevádzku, užívanie a na výkon určený v zmluve a to počas celej dohodnutej doby podľa zmluvy.
8. Prevádzkovateľ zodpovedá za škody spôsobené objednávateľovi tým, že vozidlo/nakladač nie je spôsobilý podľa podmienok ods. 6 až 8 tohto článku I zmluvy. Tejto zodpovednosti sa prevádzkovateľ zbaví, ak preukáže, že nemohol zistiť ani predvídať nespôsobilosť vozidla pri zachovaní odbornej starostlivosti.
9. V prípade poruchy vozidla je prevádzkovateľ povinný ihneď zabezpečiť na vlastné náklady odstránenie poruchy vozidla a ihneď poskytnúť náhradné vozidlo vybavené spôsobilou a kvalifikovanou posádkou, pohonnými látkami a ďalšími vecami potrebnými na zabezpečenie dohodnutého predmetu zmluvy a to najneskôr do 2 hodín od vzniku poruchy alebo od okamihu, kedy sa porucha zistila tak, aby zabezpečil plynulosť a včasnosť poskytovania predmetu zmluvy, inak zodpovedá za škody spôsobené objednávateľovi porušením tejto povinnosti.
10. Zmluvné strany sa dohodli, že pre prípad porušenia povinnosti prevádzkovateľa podľa ods. 10 tohto článku zmluvy je prevádzkovateľ povinný zaplatiť objednávateľovi zmluvnú pokutu vo výške 200 € za každý začatý deň omeškania s plnením povinnosti zabezpečiť plynulosť a včasnosť poskytovania predmetu zmluvy.
11. Za čas, počas ktorého bude vozidlo mimo výkonu služby prevádzkovateľovi nevzniká právo na úhradu akéhokoľvek výdavku titulom výkonu služby alebo prestoja.
12. Prevádzkovateľ je povinný ihneď oznámiť objednávateľovi každú škodu, ktorá bezprostredne hrozí alebo ktorú možno predvídať alebo ktorú spôsobil prevádzkovateľ pri plnení predmetu zmluvy.
13. V prípade, že objednávateľovi bude spôsobená alebo vznikne škoda v dôsledku porušenia akejkoľvek povinnosti prevádzkovateľa podľa tejto zmluvy, alebo všeobecne záväzných právnych predpisov alebo bude objednávateľovi uložená akákoľvek sankcia ako následok porušenia predpisov vzťahujúcich sa k predmetu zmluvy, ktorý je v príčinnej súvislosti s konaním alebo nekonaním prevádzkovateľa, hoci bol prevádzkovateľ na takéto konanie povinný, prevádzkovateľ je povinný takto vzniknutú škodu, sankciu uhradiť objednávateľovi v plnom rozsahu.
14. Prevádzkovateľ je povinný mať počas celej doby trvania tejto zmluvy uzavretú platnú a účinnú zmluvu na poistenie zodpovednosti za škodu spôsobenú právnickými a podnikajúcimi fyzickými osobami s výškou poistného krytia v sume minimálne 30 000,- Eur (slovom: tridsaťtisíc eur).
15. Poistnú zmluvu podľa ods. 15 tohto článku zmluvy je prevádzkovateľ povinný uzavrieť na vlastné náklady.
16. Porušenie povinnosti prevádzkovateľa uzavrieť poistenú zmluvu alebo porušenie povinnosti uzavretie poistnej zmluvy deklarovať objednávateľovi sa považuje za podstatné porušenie zmluvy prevádzkovateľom a zakladá právo objednávateľa od tejto zmluvy odstúpiť.
17. Objednávateľ sa zaväzuje za poskytovanie objednaných služieb zaplatiť prevádzkovateľovi dohodnutú zmluvnú cenu podľa čl. II zmluvy.

**II**

**Cena a platobné podmienky**

1. Cena za výkon služby je dohodnutá a stanovená na základe cenovej ponuky prevádzkovateľa ako uchádzača vo verejnom obstarávaní pre Časť č. 1, v Prílohe č. 1 k zmluve (ďalej iba „cena služby“). Cena služby sa považuje za cenu maximálnu a platnú počas celej doby trvania zmluvy. Cena služby je stanovená podľa zákona NR SR č.18/1996 Z. z. o cenách v znení neskorších predpisov, Vyhlášky MF SR č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov za výkon služby vrátane všetkých do úvahy prichádzajúcich nákladov potrebných na riadny a včasný výkon služby.

Cena služby predstavuje celkom sumu:

Cena bez DPH Eur

DPH 20 % Eur

**Cena s DPH Eur**

**(slovom: .....................................................................................Eur, ......./100 ) s DPH.**

1. Preddavky objednávateľ neposkytuje vôbec.
2. Prevádzkovateľ vyhlasuje a potvrdzuje, že cenová ponuka ním predložená vo verejnom obstarávaní a teda cena služby je úplná, maximálna a záväzná, že v cene služby sú prevádzkovateľom zahrnuté všetky náklady prevádzkovateľa vynaložené pri poskytovaní služby. Zmluvné strany prehlasujú, že pre prípad vzniku sporu sa má za to, že prevádzkovateľ získal všetky informácie a v ponúknutej cene služby ich zohľadnil. Prevádzkovateľ sa nemôže dovolávať zvýšenia ceny najmä z dôvodu, že mu neboli známe alebo poskytnuté všetky potrebné informácie a podklady.
3. Podkladom pre úhradu ceny služby budú jednotlivé faktúry vystavené prevádzkovateľom a doručené objednávateľovi vždy do 10-teho dňa nasledujúceho kalendárneho mesiaca, vždy za skutočný výkon služby poskytnutý prevádzkovateľom za predchádzajúci kalendárny mesiac.
4. Neoddeliteľnou súčasťou faktúry musí byť fotokópia všetkých denných záznamov o výkone vozidla odsúhlasených a podpísaných zodpovedným pracovníkom objednávateľa.
5. Prevádzkovateľ je povinný výkon služby vyúčtovať overiteľným spôsobom.
6. Ak faktúra bude vystavená bez predloženia jednotlivých denných záznamov o výkone vozidla alebo bez odsúhlasenia výkonov služby na denných záznamoch vozidla objednávateľom alebo v sume nad rámec ceny vykonanej služby podľa Prílohy č. 1 k zmluve alebo nad rámec skutočného rozsahu vykonaných služieb alebo a to čo i len z nedbanlivosti alebo omylu prevádzkovateľa, alebo ak faktúra nebude obsahovať všetky náležitosti v zmysle zákona č. 222/2004 Z. z. o dani z pridanej hodnoty v znení neskorších predpisov platí, že faktúra nie je spôsobilá na jej úhradu, objednávateľ nie je v omeškaní s úhradou ceny služby a je oprávnený vrátiť faktúru prevádzkovateľovi na doplnenie v lehote do 30 dní odo dňa doručenia neúplnej faktúry. Vrátením faktúry sa preruší splatnosť faktúry a nová 30-dňová lehota splatnosti začína plynúť od doručenia novej riadnej faktúry.
7. Splatnosť faktúry je 30 dní od dňa doporučeného doručenia faktúry do podateľne objednávateľa.
8. Faktúra sa považuje za zaplatenú dňom pripísania úhrady na bankový účet prevádzkovateľa.

**III**

**Termíny plnenia a doba platnosti zmluvy**

1. Táto zmluva sa uzatvára na dobu určitú, **a to odo dňa nadobudnutia účinnosti zmluvy do 15.04.2022.**
2. **Predpokladaný začiatok výkonu služby je od 01.12.2021 do 31.03.2022.** Termín začatia a ukončenia výkonu služby vyplýva výlučne z požiadaviek objednávateľa, ktoré je závislé z nepredvídateľného vývoja poveternostných podmienok v čase uzavierania tejto zmluvy.
3. Začiatok a koniec výkonu služby z dôvodov podľa ods. 2 tohto článku III zmluvy je objednávateľ oprávnený a zároveň povinný oznámiť prevádzkovateľovi prostredníctvom e-mailu, faxom, resp. telefonicky, a prevádzkovateľ je povinný ihneď začať alebo ihneď ukončiť výkon služby najneskôr však do 24 hodín od oznámenia začiatku alebo konca výkonu služby objednávateľom.

**IV**

**Spôsob vykonávania služieb**

1. Objednávateľ prostredníctvom ním povereného pracovníka vždy prevádzkovateľa vyzve e-mailom, faxom, resp. telefonicky na výkon služby podľa predmetu tejto zmluvy. Vo výzve uvedie miesto a čas začatia výkonu služby.
2. Kontaktné údaje prevádzkovateľa na doručovanie výziev a iných pokynov od objednávateľa sú:

tel. č.: ......................,

fax. číslo: ...................,

e-mailová adresa: ........................................ (**doplní uchádzač)**

1. Po bezprostrednom vykonaní každej cesty v rámci výkonu služby je poverený pracovník objednávateľa povinný ihneď (denne) potvrdiť obsluhe vozidla prevádzkovateľa denný záznam o skutočnom výkone vozidla.
2. Denný záznam o skutočnom výkone vozidla je povinný vyplniť prevádzkovateľ. Denný záznam o skutočnom výkone vozidla musí byť riadne a čitateľne vyplnený na tlačive objednávateľa.

**V**

**Ostatné zmluvné dojednania a odstúpenie od zmluvy**

1. Zmluvné strany môžu pristúpiť na zmenu záväz­ku v prípadoch, kedy sa po uzavretí zmluvy zmenia východiskové podklady, rozhodujúce pre uzatvorenie zmluvy, alebo vzniknú nové požiadavky objednávateľa alebo nastanú objektívne skutočnosti, ktoré zmluvné strany nemohli v čase uzavretia zmluvy predvídať. K tejto zmene dôjde len na základe predchádzajúceho písomného dodatku k zmluve, pokiaľ jeho uzatvorenie nebude v rozpore so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.
2. Objednávateľ je oprávnený písomne odstúpiť od tejto Zmluvy podľa ust. § 344 a nasl. Obchodného zákonníka v prípade, ak je Poskytovateľ v omeškaní s plnením svojej povinnosti podľa tejto Zmluvy viac ako 24 hodín po doručení písomnej výzvy Objednávateľa na riadne plnenie zmluvnej povinnosti a odstránenie stavu porušovania Zmluvy Poskytovateľovi;
3. Poskytovateľ je oprávnený písomne odstúpiť od tejto Zmluvy v prípade, ak je Objednávateľ v omeškaní s plnením peňažných záväzkov podľa tejto Zmluvy viac ako pätnásť (15) dní po doručení písomnej výzvy Poskytovateľa na uhradenie omeškaných platieb podľa tejto Zmluvy Objednávateľovi.
4. Odstúpením od zmluvy zanikajú všetky práva a povinnosti strán zo zmluvy okrem práv na náhradu spôsobenej škody a ušlého zisku, práv na dovtedy uplatnené resp. zákonné sankcie, práv a povinností vyplývajúcich z ustanovení tejto zmluvy a všeobecne záväzných právnych predpisov o poskytovaní záruky a zodpovednosti za vady za časť diela, ktorá bola do odstúpenia zrealizovaná, a iných práv a povinností, ktoré podľa dohody strán alebo podľa ich povahy majú trvať aj po zániku zmluvy odstúpením.
5. Odstúpením od zmluvy zmluva zaniká okrem práv a povinností podľa predchádzajúceho odseku tohto článku Zmluvy, a to v momente keď prejav vôle oprávnenej zmluvnej strany odstúpiť od zmluvy je doručený druhej zmluvnej strane; po tejto dobe nemožno účinky odstúpenia od zmluvy odvolať alebo meniť bez súhlasu druhej strany.
6. V prípade odstúpenia od zmluvy z dôvodu porušenia povinnosti Poskytovateľa má objednávateľ nárok na náhradu škody spôsobenú najmä omeškaním realizácie diela oproti termínu ukončenia realizácie diela uvedeného v tejto zmluve.
7. Objednávateľ je oprávnený započítať akúkoľvek svoju i nesplatnú pohľadávku, ktorú má voči Poskytovateľovi, s pohľadávkou, i nesplatnou, ktorá vznikne z tejto zmluvy Poskytovateľovi voči objednávateľovi. Zápočet pohľadávok môže objednávateľ uplatniť pri úhrade faktúry Poskytovateľa.
8. Zmluvné strany sa dohodli, v rozsahu v akom to právne predpisy pripúšťajú, že vylučujú právo Poskytovateľa započítať akúkoľvek jeho pohľadávku voči objednávateľovi oproti akejkoľvek pohľadávke objednávateľa.

**VI**

**Subdodávatelia a register partnerov verejného sektora**

1. Poskytovateľ nesmie Predmet zmluvy ako celok odovzdať na dodanie inému subjektu. Časť Predmetu zmluvy môže poskytovateľ odovzdať na vykonanie svojmu subdodávateľovi uvedenému v zozname subdodávateľov, ktorý tvorí osobitnú prílohu tejto Zmluvy. Poskytovateľ predkladá v Prílohe č. 3 k tejto Zmluve zoznam všetkých svojich subdodávateľov (identifikačné údaje a predmet subdodávky) a údaje o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia. Až do splnenia tejto Zmluvy (aj počas plynutia záručnej doby) je Poskytovateľ povinný písomne vopred oznámiť Objednávateľovi akúkoľvek zmenu údajov o subdodávateľovi.
2. Súhlas objednávateľa s dodaním časti Predmetu zmluvy prostredníctvom subdodávateľa nezbavuje Poskytovateľa povinnosti a zodpovednosti za činnosti subdodávateľa.
3. Poskytovateľ je oprávnený kedykoľvek počas trvania Zmluvy vymeniť ktoréhokoľvek subdodávateľa, a to za predpokladu, že nový subdodávateľ disponuje oprávnením na príslušné plnenie zmluvy podľa § 32 ods. 1 písm. e) ZVO, ako aj spĺňa povinnosť zápisu do registra partnerov verejného sektora, ak zákon pre takéhoto subdodávateľa tento zápis vyžaduje. Najneskôr 5 dní pred prijatím subdodávky od nového subdodávateľa, alebo od uzavretia zmluvné vzťahu s novým subdodávateľom (podľa toho ktorá udalosť nastane skôr, je Poskytovateľ povinný oznámiť objednávateľovi (identifikačné) údaje o novom subdodávateľovi a o osobe oprávnenej konať za nového subdodávateľa v rozsahu meno a priezvisko, adresa pobytu, dátum narodenia a zároveň predložiť Objednávateľovi doklad preukazujúci, že nový subdodávateľ spĺňa podmienku účasti osobného postavenia podľa § 32 ods. 1 písm. e) ZVO pre daný predmet subdodávky. Až do splnenia tejto Zmluvy je Poskytovateľ povinný oznámiť objednávateľovi akúkoľvek zmenu údajov o novom subdodávateľovi. Povinnosti uvedené v bodoch 1. a 3. tohto článku nie je Poskytovateľ povinný plniť v prípade subdodávateľov, ktorí mu dodávajú tovary.
4. Počas trvania Zmluvy je Poskytovateľoprávnený zmeniť subdodávateľa uvedeného v Prílohe č. 3 tejto Zmluvy výlučne na základe dodatku k tejto Zmluve.
5. Objednávateľ v zmysle § 41 ods. 4 Zákona o verejnom obstarávaní určuje pravidlá pre zmenu subdodávateľa počas plnenia tejto Zmluvy tak, že subdodávateľ, ktorého Poskytovateľ navrhne na zmenu musí spĺňať podmienky účasti týkajúce sa osobného postavenia podľa § 32 ods. 1 Zákona o verejnom obstarávaní. Poskytovateľ je povinný najneskôr 5 dní pred tým ako má nastať zmena subdodávateľa, objednávateľovi doručiť písomné oznámenie o zmene subdodávateľa, ktoré bude obsahovať minimálne:

* podiel na Predmete kúpy, ktorý má subdodávateľ dodať,
* Identifikačné údaje subdodávateľa vrátane údajov o osobe oprávnenej konať za subdodávateľa v rozsahu meno, priezvisko, adresa pobytu a dátum narodenia,
* čestné vyhlásenie, že subdodávateľ spĺňa podmienky účasti týkajúce sa osobného postavenia podľa § 32 ods. 1 Zákona o verejnom obstarávaní.

1. Objednávateľ si splnenie podmienok určených pre subdodávateľa overí v zozname hospodárskych subjektov vedenom na Úrade pre verejné obstarávanie v zmysle § 152 Zákona o verejnom obstarávaní, prípadne vyžiadaním si dokladov od Poskytovateľa, týkajúcich sa subdodávateľa a preukazujúcich spĺňanie podmienok určených pre subdodávateľa. V prípade, ak Poskytovateľ nebude postupovať v zmysle ustanovení tohto odseku, objednávateľ je oprávnený od Zmluvy alebo jej časti odstúpiť z dôvodu jej podstatného porušenia; náhrada škody a uloženie zmluvnej pokuty v zmysle tejto Zmluvy tým nie je dotknutá.
2. Subdodávatelia sú povinní spĺňať podmienky účasti týkajúce sa osobného postavenia, pričom nesmú u nich existovať dôvody na vylúčenie podľa § 40 ods. 6 písm. a) až h) a ods. 7 Zákona o verejnom obstarávaní. Ak subdodávateľ nespĺňa podmienky podľa predchádzajúcej vety objednávateľ je oprávnený písomne požiadať Poskytovateľa o jeho nahradenie. Poskytovateľ je povinný do 5 dní od doručenia žiadosti podľa predchádzajúcej vety predložiť objednávateľovi návrh nového subdodávateľa.
3. Využitím subdodávateľa pri plnení Predmetu zmluvy nie je dotknutá zodpovednosť Poskytovateľa za plnenie Zmluvy (§ 41 ods. 8 Zákona o verejnom obstarávaní).
4. Ak došlo k výmazu subdodávateľa z registra partnerov verejného sektora, je Poskytovateľ povinný túto skutočnosť oznámiť objednávateľovi a zároveň nahradiť takéhoto subdodávateľa subdodávateľom, ktorý bude spĺňať podmienky podľa § 2 ods. 5 písm. e/ Zákona o verejnom obstarávaní , § 2 ods. 1 písm. a/ bod 7 Zákona o registri partnerov verejného sektora a ak má povinnosť zapisovať sa do registra partnerov verejného sektora, musí byť v ňom zapísaný v zmysle § 11 zákona o verejnom obstarávaní.
5. Zmluvné strany sa dohodli za účelom zabezpečenia všetkých povinností Poskytovateľa podľa tohto článku Zmluvy na zmluvnej pokute tak, že v prípade porušenia ktorejkoľvek z povinností týkajúcej sa subdodávateľov alebo ich zmeny zo strany Poskytovateľa má objednávateľ okrem práva odstúpiť od Zmluvy aj nárok na zmluvnú pokutu vo výške 5% z ceny služby bez DPH, za každé porušenie ktorejkoľvek z vyššie uvedených povinností tohto článku Zmluvy Poskytovateľom, a to aj opakovane. Zmluvné strany prehlasujú, že považujú dohodnutú výšku zmluvnej pokuty za primeranú vzhľadom na charakter a povahu zmluvnou pokutou zabezpečovaných povinností poskytovateľa a cenu služby.

**VII**

# Pandémia

1. Zmluvné strany sa vzájomne dohodli a prehlasujú, že vyhlásenie mimoriadnej situácie alebo núdzového stavu v Slovenskej republike a/alebo prijaté opatrenia súvisiace s pandémiou ochorenia COVID – 19 vrátane opatrení štátu, ich účinkov a iných skutočností a udalostí s tým spojených alebo v čase uzavierania Zmluvy predvídateľných, ktoré existujú v čase uzavierania Zmluvy v Slovenskej republike (ďalej spolu iba „pandémia“) nie sú v zmysle tejto Zmluvy bez ďalšieho považované za vyššiu moc.
2. Posúdenie otázky, či skutočne nastal prípad zásahu vyššej moci v dôsledku pandémie a aké dôsledky vyvolal, bude po uzavretí Zmluvy závisieť od konkrétneho prípadu, ktorý bude musieť povinná strana okrem samotnej pandémie preukázať druhej zmluvnej strane v spojení s ďalším účinkom alebo dôsledkom pandémie, nakoľko v súčasnosti sú už ohrozenie koronavírusom, pandémia a s tým spojené komplikácie (najmä účinky jednotlivých opatrení a reštrikcií) predvídateľné. Preukázaním vyššej moci v dôsledku pandémie v konkrétnom prípade nezaniká omeškanie povinnej strany, avšak povinná strana sa zbaví zodpovednosti za omeškanie a nenastanú právne následky omeškania. Dôkazné bremeno je na strane, ktorá sa na vyššiu moc odvoláva.
3. Zmluvné strany sa zároveň dohodli, že zásah vyššej moci (pandémie) spôsobuje zánik záväzku uvedeného v tejto Zmluve v dôsledku dodatočnej nemožnosti plnenia ak je súčasne preukázané, že
4. ide o mimoriadnu, nezavinenú, nepredvídateľnú a neodvrátiteľnú okolnosť/okolnosti počas pandémie, v dôsledku čoho
5. nemožnosť plnenia nastala až po uzavretí zmluvy (t. j. musí ísť o následnú nemožnosť) a
6. nemožnosť plnenia je objektívna (nezávislá od vôle povinnej strany), nesmie byť spôsobená iba individuálnou neschopnosťou povinnej strany/jej subdodávateľa plniť a
7. ide o trvalú nemožnosť plniť.
8. Na základe splnenia podmienok ods. 3 tohto článku Zmluvy pri dodatočnej nemožnosti plnenia pôjde o nemožnosť poskytnúť plnenie ani za sťažených podmienok, ani s pomocou inej osoby, iba s vynaložením väčších nákladov ani po dohodnutom čase.
9. Ak ide o plnenie nemožné iba po určitý čas (napr. choroba a/alebo povinná karanténa povinnej strany alebo jej subdodávateľa, preukázateľný zákaz výkonu činnosti zo strany štátu u povinnej strany alebo jej subdodávateľa), nejde o dodatočnú nemožnosť plnenia podľa tejto Zmluvy a povinná strana sa nesplnením záväzku dostáva do omeškania. Posúdenie otázky, či ide o trvalú alebo dočasnú nemožnosť plnenia v dôsledku pandémie bude po uzavretí Zmluvy závisieť od konkrétneho prípadu. Dôkazné bremeno je v prípade nemožnosti plnenia na strane povinnej strany (porušujúcej strany).
10. Zmluvné strany zhodne prehlasujú, že pandémia pre plnenie tejto Zmluvy má iba dočasný charakter.
11. Porušujúca strana zodpovedá za škodu, ktorá druhej zmluvnej strane vznikne v dôsledku pandémie. Existencia a preukázanie liberačných dôvodov porušujúcou stranou nemá vplyv na povinnosť platiť zmluvnú pokutu.
12. P**orušujúca strana je povinná bezodkladne informovať druhú stranu** o povahe okolnosti, ktorá jej bráni v splnení záväzku a o jej dôsledkoch. V prípade nesplnenia oznamovacej povinnosti vzniká druhej zmluvnej strane nárok na náhradu škody.
13. Ak nejde o nemožnosť plnenia a porušenie záväzku povinnej strany nespadá ani pod okolnosti predpokladané v Zmluve, neplnením záväzku sa povinná strana (porušujúca strana) dostáva do omeškania.
14. V prípade omeškania povinnej strany s plnením **peňažného záväzku** má druhá zmluvná strana nárok na úroky z omeškania vo výške stanovenej v príslušnom nariadení vlády SR a nárok na úhradu paušálnych nákladov spojených s uplatnením pohľadávky.
15. Ak ide o omeškanie s plnením **nepeňažného záväzku**, prechádza na povinnú stranu po dobu omeškania nebezpečenstvo škody na veci, ak toto nebezpečenstvo neznášala už predtým a to bez ohľadu na dôvody omeškania.

**VIII**

**Záverečné ustanovenia**

1. Pri riešení otázok výslovne neupravených touto Zmluvou sa zmluvné strany budú riadiť príslušnými ustanoveniami zákona č. 513/1991 Zb. Obchodného zákonníka v znení neskorších predpisov a ustanoveniami ostatných všeobecne záväzných právnych predpisov platných na území Slovenskej republiky.
2. Túto Zmluvu možno meniť a dopĺňať len očíslovanými písomnými dodatkami podpísanými oprávnenými zástupcami zmluvných strán. Zmluvu je možné zrušiť písomnou Dohodou zmluvných strán alebo odstúpením od Zmluvy.
3. Táto zmluva je vyhotovená v dvoch rovnopisoch, pre každú zmluvnú stranu po jednom vyhotovení.
4. Zmluvné strany prehlasujú, že budú spolupracovať tak, aby bol predmet Zmluvy splnený v najlepšej možnej miere. Za týmto účelom sa budú zmluvné strany bez omeškania vzájomne informovať o všetkých okolnostiach, ktoré by bránili riadnemu splneniu predmetu Zmluvy.
5. Zmluvné strany prehlasujú, že túto Zmluvu uzavreli slobodne a vážne, neuzavreli ju v tiesni ani za nápadne nevýhodných podmienok, pozorne si ju prečítali, porozumeli jej a nemajú proti jej forme a obsahu žiadne námietky, ani návrhy na doplnenie, čo zástupcovia zmluvných strán plne spôsobilí na právne úkony potvrdzujú vlastnoručnými podpismi.
6. Každá zo zmluvných strán sa týmto výslovne zaväzuje, že neprevedie nijaké práva a povinnosti (záväzky) vyplývajúce z tejto Zmluvy, resp. jej časti na iný subjekt bez predchádzajúceho písomného súhlasu druhej zmluvnej strany. V prípade porušenia tejto povinnosti jednou zo zmluvných strán bude zmluva o prevode (postúpení) zmluvných záväzkov neplatná a zároveň druhá zmluvná strana bude oprávnená od tejto zmluvy odstúpiť a to s účinnosťou odstúpenia ku dňu, keď bolo písomné oznámenie o odstúpení od tejto zmluvy doručené druhej zmluvnej strane.
7. Táto zmluva nadobúda platnosť dňom jej podpisu oprávnenými zástupcami zmluvných strán a účinnosť dňom nasledujúcim po dni jej zverejnenia na webovom sídle objednávateľa v zmysle § 47a zákona č. 40/1964 Zb. Občianskeho zákonníka v platnom znení a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
8. Akékoľvek ustanovenie tejto Zmluvy, ktoré je alebo sa stane neplatným, nezákonným, neúčinným alebo nevynútiteľným podľa platného práva, nemá a ani v budúcnosti to nebude mať za následok neplatnosť, neúčinnosť alebo nevynútiteľnosť ostatných ustanovení Zmluvy. Zmluvné strany sú povinné v dobrej viere, rešpektujúc zásady poctivého obchodného styku rokovať tak, aby bolo neplatné, neúčinné alebo nevynútiteľné ustanovenie Zmluvy písomne nahradené iným ustanovením, ktorého vecný obsah bude zhodný alebo čo možno najviac podobný ustanoveniu, ktoré je nahradzované, pričom účel a zmysel Zmluvy musí byť zachovaný. Do doby, pokiaľ takáto Dohoda nebude uzavretá, rovnako v prípade, ak k nej vôbec nedôjde, použijú sa na nahradenie neplatného, neúčinného alebo nevynútiteľného ustanovenia iné ustanovenia Zmluvy a ak také ustanovenia nie sú, použijú sa ustanovenia slovenských právnych predpisov a inštitútov, ktoré sú upravené slovenským právnym poriadkom, pričom sa použijú také ustanovenia, ktoré zodpovedajú kritériám predchádzajúcej vety.
9. Zmluvné strany vyhlasujú, že sú si vedomé všetkých následkov vyplývajúcich z tejto Zmluvy, že ich zmluvná voľnosť nie je ničím obmedzená a že im nie sú známe okolnosti, ktoré by im bránili platne uzavrieť túto Zmluvu. V prípade, že taká okolnosť existuje zodpovedajú za škodu, ktorá vznikne druhej zmluvnej strane na základe tohto vyhlásenia.
10. Akékoľvek nedorozumenia, spory o výklad Zmluvy, platnosť ustanovení Zmluvy, alebo sporné nároky vznikajúce z tejto Zmluvy alebo v súvislosti s ňou sa zmluvné strany zaväzujú riešiť vzájomnou dohodou Zmluvných strán; ak k takejto dohode preukázateľne nedôjde, sporné otázky rozhodne príslušný všeobecný súd SR.
11. Zmluvné strany vyhlasujú, že sú si vedomé všetkých následkov vyplývajúcich z tejto Zmluvy, že ich zmluvná voľnosť nie je ničím obmedzená a že im nie sú známe okolnosti, ktoré by im bránili platne uzavrieť túto Zmluvu. V prípade, že taká okolnosť existuje zodpovedajú za škodu, ktorá vznikne druhej zmluvnej strane na základe tohto vyhlásenia.
12. V prípade, ak bude podľa tejto Zmluvy potrebné doručovať inej zmluvnej strane akúkoľvek písomnosť, doručuje sa táto písomnosť na adresu zmluvnej strany uvedenú v záhlaví tejto zmluvy, dokiaľ nie je zmena adresy písomne oznámená zmluvnej strane, ktorá písomnosť doručuje, ak nie je dohodnuté inak. V prípade, ak sa písomnosť aj pri dodržaní týchto podmienok vráti nedoručená, zmluvné strany si dohodli, že účinky doručenia nastávajú tretím dňom po vrátení zásielky zmluvnej strane, ktorá zásielku doručuje.
13. **Neoddeliteľnou súčasťou tejto Zmluvy je:**

* Príloha č. 1: Cenová ponuka Prevádzkovateľa (návrh na plnenie kritérií) ako uchádzača vo verejnom obstarávaní.
* Príloha č. 2: Rozsah činností a výkonov
* Príloha č. 3: Zoznam subdodávateľov aj ak ide o plnenie bez využitia subdodávky

1. **Prílohou tejto Zmluvy sú alebo sa postupne stanú aj nasledovné Prílohy:**

* Príloha č. 4: Poistná zmluva prevádzkovateľa/Poistka

V Banskej Bystrici dňa: V  dňa:

**Za objednávateľa: Za prevádzkovateľa:**

............................................................ .............................................................

Mgr. Ján Havran

predseda predstavenstva

Banskobystrickej regionálnej správy ciest, a.s.

**.............................................................**

**Mgr. Nikoleta Oktavcová**

podpredseda predstavenstva

Banskobystrickej regionálnej správy ciest, a.s.